Mildrid Støre

Mildrid Støre (født 18. oktober 1903 i Mosjøen, død 9. mai 1994 i Oslo) Berit Aaserud: «Mildrid Støre», nekrolog i Aftenposten 2. juni 1994

Foreldrene hennes var Jon Støre (født 1863 i Skogn) og Ragna Støre Havig (født 1858 i Vefsn). Mildrid Støre var søster til barnebokforfatter Eli Erichsen og tante til Carl Eliassen og Kjell Eliassen.

Mildrid ble blind som åtteåring. Hun tok middelskoleeksamen i Mosjøen og artium ved Trondheim Katedralskole.  Hun studerte filologi ved Universitetet i Oslo, hadde opphold i England, Tyskland og Frankrike, og avla – som den første blinde i Norge – filologisk embetseksamen i 1934. Deretter reiste hun til USA hvor hun videreutdannet seg i undervisning av blinde, ved studier og ved praksis på blindeskoler i New York og Massachusetts. Hun var lektor ved Huseby offentlige skole for blinde fra 1940 til hun ble pensjonist i 1968. Hennes særlige evner for språk fikk henne til å gå i gang med nye studier,og hun lærte seg spansk så hun blant annet kunne lese korrektur på blindeskriftutgaven av språkkurset Por favor i alderen 75–80 år.Huseby Utdanningssenter for synshemmede, 50 år, 1940-1990.  Jubileumstidsskrift

 Referanser 

Kategori:Norske lektorer
Kategori:Blinde personer
Kategori:Alumni fra Universitetet i Oslo
Kategori:Alumni fra Trondheim katedralskole
Kategori:Personer fra Vefsn kommune